สวัสดีครับขอสอบถามคครับ พอดีมีอาการปวดตรงหว่างขา บริเวณระหว่างใต้ถุงอัณฑะกับรูทวาร (น่าจะบริเวณต่อมลูกหมากหรือเปล่า ไม่แน่ใจ) มันปวดแบบจื๊ดขึ้นมาหน่วงๆ ปวดแบบบอกไม่ถูก ต้องเอามือกดจับไว้สักพักถึงดีขึ้น เวลาไอแรงๆ แต่ไม่ได้เป็นบ่อย นานๆ ทีจะเป็นครั้งหนึ่ง ล่าสุดคือเมื่อวานนี้ แต่เคยเป็นคครั้งแรกตอนเรียนมัธยม เมื่อประมาณ 8-9 ปีที่แล้วหลังจากกระโดดลงจากกำแพง อยากทราบว่าเป็นอะไร อันตรายไหม เกิดจากอะไร ขอคำแนะนำด้วยครับ ขอบครับ
สวัสดีค่ะ อาการปวดตรงหว่างขาบริเวณอัณฑะอาจเกิดจาก- กล้ามเนื้อบริเวณหว่างขาอักเสบ อาจสัมพันธ์กับท่าทาง มีจุดกดเจ็บ- อัณฑะบิวขั้ว มักปวดทันทีทันใด พบมากในเด็กแรกเกิดและชายหลังเข้าสู่วัยเจริญพันธุ์- อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ อาจมีปวดท้อง คลื่นไส้อาเจียนร่วมได้- ท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ- เส้นเลือดขอดบริเวณอัณฑะ โดยสังเกตุเห็นเส้นเลือดที่โป่งพองออกมาบริเวณถุงอัณฑะ การทิ้งไว้นานๆโดยไม่รักษาเสี่ยงต่อการเป็นหมันได้- ถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรง- ไส้เลื่อน มีอาการได้ตั้งแต่ไม่ปวดจนปวดรุนแรงขึ้นกับระยะของโรค มักพบลักษณะคลำก้อนได้บริเวณขาหนีบ ก้อนอาจผลุบๆโผล่ๆสัมพันธ์กับกิจกรรมบางอย่าง เช่น ไอ จาม เบ่ง ยกของหนัก- โรคผิวหนังบริเวณอัณฑะ อาจมีตุ่มหรือผื่นให้เห็นภายนอกได้อุบัติเหตุที่เกิดมาประมาณ 8-9 ปีที่แล้ว มีโอกาสน้อยมากที่จะทำให้มาเจ็บปวดตอนนี้ได้ค่ะเบื้องต้นแนะนำการพักผ่อน ไม่ไปกระทบกระแทกบริเวณที่ปวด ไม่ไปบีบหรือจับบริเวณที่ปวดบ่อยๆ กินยาแก้ปวดเพื่อบรรเทาอาการปวดได้หากปวดมากขึ้นเรื่อยๆ เดินลำบาก เป็นมาเรื้อรังไม่หายขาด หรือมีอัณฑะบวม แดง ร้อนมากขึ้น ควรรีบไปพบแพทย์